(1) ลักษณะของผลิตภัณฑ์หรือบริการ

-   ลักษณะของผลิตภัณฑ์

บริษัทดำเนินการผลิตและจำหน่ายแผ่นเหล็กชุบสังกะสีแบบลูกฟูก เคลือบสีและไม่เคลือบสี
ภายใต้เครื่องหมายการค้า “สามดาว” และแบบแผ่นเรียบ ภายใต้เครื่องหมายการค้า “TIW”
โดยแบ่งประเภทผลิตภัณฑ์ได้ดังนี้

1.  แผ่นเหล็กชุบสังกะสีแบบลูกฟูก ทั้งประเภทลอนเล็กและลอนใหญ่
    ทั้งประเภทไม่เคลือบสีและเคลือบสี สำหรับใช้ในการมุงหลังคา กั้นห้อง ทำรั้ว ยุ้งฉาง เป็นต้น

2.  แผ่นเหล็กชุบสังกะสีชนิดแผ่นเรียบ ใช้ในการทำป้ายโฆษณา ท่อปรับอากาศ ประตูห้องน้ำ
    ตู้เอกสาร หลังคารถปิกอัพ ถังน้ำ เป็นต้น

3.  แผ่นมุงหลังคาสำเร็จรูป “Freedom Roof”

-   ลักษณะของบริการ

ในปี พ.ศ. 2548 บริษัทเพิ่มลักษณะกิจกรรมในธุรกิจ 1 ประเภทคือ
การบริการรับเหมาติดตั้งผนังและหลังคาแผ่นเหล็กชุบสังกะสีและแผ่นเคลือบ Alu-zinc

-   ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

บริษัทได้รับบัตรส่งเสริมการลงทุนเพื่อกิจการอุตสาหกรรม ประเภทอุตสาหกรรม
“ผลิตแผ่นเหล็กชุบสังกะสี” จากคณะกรรมการส่งเสริมการลงทุนเพื่อกิจการอุตสาหกรรม
ซึ่งออกให้แก่บริษัทเมื่อวันที่ 12 กันยายน 2504
แต่ในขณะนี้บัตรส่งเสริมดังกล่าวได้สิ้นสุดผลบังคับใช้แล้ว

(2) ตลาดและภาวะการแข่งขัน

(1) นโยบายและลักษณะการตลาดของผลิตภัณฑ์ที่สำคัญ

-   บริษัทเป็นผู้ผลิตและจำหน่ายแผ่นเหล็กชุบสังกะสีเป็นรายแรกของประเทศไทย
    ซึ่งสินค้าของบริษัทมีจำหน่ายกระจายไปทั่วทุกภูมิภาคของประเทศด้วยชื่อเสียงและคุณภาพ
    อันโดดเด่น เป็นที่ยอมรับในตลาดมานานตลอด 48 ปี ที่ผ่านมา ภายใต้เครื่องหมายการค้า
    “สามดาว” และ “TIW”

-   ในการบริการรับเหมาติดตั้งผนังและหลังคา
    ขณะนี้บริษัทให้บริการแก่โครงการภายใต้สัญญารับเหมาซึ่งมีการกำหนดรายละเอียดของวัสดุและกำหนดวันเสร็จสิ้นของงานไว้ล่วงหน้า

-   กลยุทธ์การแข่งขัน

-   บริษัทใช้กลยุทธ์การแข่งขันในด้านราคาและคุณภาพสินค้า รวมถึง
    การให้บริการอย่างถูกต้องและรวดเร็ว
    ทั้งนี้บริษัทเชื่อว่าคุณภาพสินค้าของบริษัทเป็นที่ยอมรับในกลุ่มผู้บริโภคโดยทั่วไป
    และเป็นกลยุทธ์ที่บริษัทสามารถควบคุมได้ ส่วนการแข่งขันด้านราคานั้น
    บริษัทมีการกำหนดราคาให้ใกล้เคียงกับราคาของคู่แข่งขัน
    ซึ่งบางรายมีคุณภาพสินค้าที่ไม่เทียบเท่ากับบริษัท

-   บริษัทใช้วัสดุที่มีคุณภาพสูง ในขณะที่ราคาสมเหตุผล
    และบริการได้เสร็จสิ้นภายในกำหนดเวลาตามสัญญา

-   ลักษณะของลูกค้าและกลุ่มลูกค้าเป้าหมาย

ผลิตภัณฑ์แผ่นเหล็กชุบสังกะสี : เป็นกลุ่มเกษตรกรซึ่งซื้อสินค้าผ่านร้านค้าวัสดุก่อสร้าง
และกลุ่มผู้รับเหมาก่อสร้าง โดยบริษัทไม่มีการพึ่งพิงลูกค้ารายใดเกินร้อยละ 30 ของรายได้รวม

การบริการ : เป็นโครงการใหญ่ซึ่งมักเป็นการสร้างอาคารสำนักงานและโรงงานขนาดใหญ่
ลูกค้าและกลุ่มเป้าหมายเป็นนิติบุคคลในประเทศ หรือบริษัทร่วมลงทุนกับต่างชาติซึ่งก่อตั้ง
ในประเทศไทย ทั้งนี้สถานที่ให้บริการกระจายอยู่ทั่วไปตามภาคต่างๆของประเทศ

-   การจำหน่ายและช่องทางการจำหน่าย

ผลิตภัณฑ์แผ่นเหล็กชุบสังกะสี : บริษัทจำหน่ายสินค้าแก่ลูกค้าทุกรายด้วยระบบเงินสด ไม่ว่า
จะเป็นประชาชนทั่วไป หรือ ร้านค้าวัสดุก่อสร้าง หรือ ผู้รับเหมาก่อสร้างสามารถติดต่อ
ขอซื้อผลิตภัณฑ์ของบริษัทได้โดยตรง

การบริการ : หน่วยงานของบริษัทซึ่งมีหน้าที่ดูแลรับผิดชอบงานทางด้านการบริการรับเหมา
เป็นผู้ติดต่อโดยตรงกับลูกค้า มักเป็นงานต่อเนื่องจากลูกค้าเดิมหรือผู้ที่เกี่ยวข้องกับลูกค้าเดิม

- สัดส่วนการจำหน่ายผลิตภัณฑ์แผ่นเหล็กชุบสังกะสีในประเทศและต่างประเทศ

+--------------------+---------------+---------------+---------------+
| รายการ             | 1 เม.ย. 48 –  | 1 เม.ย. 47 –  | 1 เม.ย. 46 –  |
|                    | 31 มี.ค. 49    | 31 มี.ค. 48    | 31 มี.ค. 47    |
|                    |               |               |               |
|                    | ร้อยละ         | ร้อยละ         | ร้อยละ         |
+--------------------+---------------+---------------+---------------+
| มูลค่าจำหน่ายในประเทศ | 78.41         | 90.95         | 83.72         |
+--------------------+---------------+---------------+---------------+
| ม                  | 21.59         | 9.05          | 16.28         |
| ูลค่าจำหน่ายต่างประเทศ |               |               |               |
+--------------------+---------------+---------------+---------------+
| รวมมูลค่าการจำหน่าย   | 100           | 100           | 100           |
+--------------------+---------------+---------------+---------------+

-   ประเทศที่บริษัทจำหน่ายผลิตภัณฑ์

ประเทศพม่า ประเทศกัมพูชา และ ประเทศลาว

(ข) ภาวะการแข่งขัน

- สภาพการแข่งขันในอุตสาหกรรม

การแข่งขันในอุตสาหกรรมยังคงมีความรุนแรงทั้งจากผู้ผลิตผลิตภัณฑ์
แผ่นเหล็กชุบสังกะสี ซึ่งมีรวม 6 ราย และเนื่องจากเทคโนโลยีสมัยใหม่ ทำให้มีสินค้าทดแทน
ซึ่งมีภาพลักษณ์ที่ทันสมัย ดึงดูดความสนใจผู้บริโภคได้มาก ผู้บริโภคหลักของบริษัท
เปลี่ยนความนิยมจากเดิมเนื่องจากมีการสื่อสารโฆษณาที่เข้าถึงผู้บริโภคได้มากกว่า
อย่างไรก็ตามหน่วยงานภาครัฐมีโครงการก่อสร้างที่อยู่อาศัยแก่ข้าราชการ
และประชาชนที่มีรายได้น้อย
วัสดุและผลิตภัณฑ์ของบริษัทยังคงจำหน่ายให้แก่โครงการเหล่านี้ผ่านทางตัวแทนจำหน่ายและผู้รับเหมาก่อสร้างทั่วไป

- ชื่อ จำนวนและขนาดของผู้แข่งขันในอุตสาหกรรม

ผู้ผลิตและคู่แข่งขันในอุตสาหกรรมแผ่นเหล็กชุบสังกะสีที่อยู่ในตลาดเดียวกันกับบริษัทมี 6 ราย
ดังรายนามต่อไปนี้

  ------------------------------------- ---------------------------------
  ผู้ผลิต                                  กำลังการผลิตแผ่นเหล็กชุบสังกะสี (ตันต่อปี)

  1. บริษัท ไทยแลนด์ไอออนเวิคส์ จำกัด (มหาชน) 90,000

  2. บริษัท สังกะสีไทย จำกัด                 120,000

  3. บริษัท สังกะสีฟาร์อีส จำกัด               60,000

  4. บริษัท กรุงเทพผลิตเหล็ก จำกัด (มหาชน)    90,000

  5. บริษัท พีเอสพี โค้ทเต็ด สตีล จำกัด         ไม่มีข้อมูล

  6. บริษัท ประมวลสิน สตีล จำกัด             ไม่มีข้อมูล
  ------------------------------------- ---------------------------------

-   สถานภาพและศักยภาพในการแข่งขันของบริษัทที่ผ่านมา

ตลอดระยะเวลาที่ผ่านมา
ผลิตภัณฑ์ของบริษัทมีศักยภาพในการแข่งขันใกล้เคียงกันกับผู้ผลิตรายใหญ่รายอื่น เช่น บริษัท
สังกะสีไทย จำกัด และ บริษัท กรุงเทพผลิตเหล็ก จำกัด (มหาชน)

- แนวโน้มภาวะอุตสาหกรรม

ในช่วงต้นปีที่ผ่านมา อุตสาหกรรมเกี่ยวเนื่องกัน อาทิ อุตสาหกรรมก่อสร้างและธุรกิจอสังหาริมทรัพย์
ได้มีการขยายตัวมากขึ้น อีกทั้ง รัฐบาลได้มีการสนับสนุนโครงการก่อสร้างต่างๆ
เพื่อให้ประชาชนมีที่อยู่อาศัย เช่น โครงการบ้านจัดสรร บ้านเอื้ออาทร ตลอดปีที่ผ่านมา
ราคาน้ำมันตลาดโลกได้มีการปรับขึ้นราคาอย่างต่อเนื่อง ภาวะเงินเฟ้อ
อัตราดอกเบี้ยที่สูงขึ้นส่งผลให้ ค่าครองชีพของประชาชนส่วนใหญ่ในประเทศสูงขึ้น
ต้นทุนการผลิตสูงขึ้น หลายอุตสาหกรรมเกิดการชะลอตัว
ทำให้อุปสงค์ในตลาดผลิตภัณฑ์สังกะสีชะลอตัวตามไปด้วย

แม้ว่า ต้นทุนการผลิตได้ปรับสูงขึ้นตามภาวะอัตราดอกเบี้ยขาขึ้น อัตราเงินเฟ้อ
ภาคครัวเรือนมีการประหยัดการใช้จ่ายและมีภาระหนี้สินสูงขึ้น อีกทั้ง
ราคาน้ำมันซึ่งเป็นปัจจัยภายนอกที่อยู่นอกเหนือการควบคุม
แต่จากการที่รัฐบาลได้จัดตั้งและสนับสนุนโครงการก่อสร้างต่างๆ มีการลงทุนในเม็กกะโปรเจ็ค
กลุ่มอุตสาหกรรมธุรกิจก่อสร้าง ปริมาณการผลิตปูนซีเมนต์ที่เพิ่มขึ้น
และความเชื่อมั่นต่อเศรษฐกิจยังคงมีแนวโน้มที่ดี ดังนั้น
อุตสาหกรรมผลิตภัณฑ์สังกะสียังคงมีแนวโน้มที่ดี

  - สภาพการแข่งขันในอนาคต

จากสภาพเศรษฐกิจของประเทศไทยในปัจจุบัน
ได้มีการแข่งขันกันอย่างรุนแรงทั้งจากคู่แข่งภายในอุตสาหกรรมเดียวกันและสินค้าทดแทน นอกจากนี้
การชะลอตัวของอุตสาหกรรมเกี่ยวเนื่อง ไม่ว่าจะเป็น
อุตสาหกรรมก่อสร้างและธุรกิจอสังหาริมทรัพย์ ส่งผลกระทบต่ออุตสาหกรรมผลิตภัณฑ์สังกะสี
ทำให้กำลังการผลิตและปริมาณผลิตภัณฑ์สังกะสีที่มีอยู่ในตลาดอยู่ในระดับที่สูงกว่าความต้องการของผู้บริโภค
ทำให้การแข่งขันจากเดิมที่มีความรุนแรงอยู่ในระดับหนึ่ง
ยิ่งเพิ่มความรุนแรงและเปลี่ยนรูปแบบของการแข่งขันให้มีความหลากหลายและซับซ้อนมากยิ่งขึ้น

นอกจากผลิตภัณฑ์สังกะสีแล้ว บริษัทยังมีการบริการรับเหมาติดตั้งผนังและหลังคา
ซึ่งมีการแข่งขันสูงเช่นกัน แต่ด้วยคุณภาพของวัสดุและบริการที่ซื่อตรง
อีกทั้งราคายุติธรรมและสามารถส่งมอบงานตามกำหนด
คู่แข่งที่ใช้วัสดุมาตรฐานเดียวกับบริษัทยังมีไม่มากรายนัก
คาดการณ์ว่าในอนาคตตลาดยังคงเป็นของผู้ผลิต

  (3) การจัดหาผลิตภัณฑ์หรือบริการ

(ก) ลักษณะของการผลิต ผลิตภัณฑ์เพื่อจำหน่าย

  - จำนวนโรงงาน : 1 แห่ง

  - กำลังการผลิตรวม : 90,000 ตันต่อปี

  - นโยบายการผลิตที่สำคัญ : ผลิตผลิตภัณฑ์ให้เป็นไปตาม

  มาตรฐานอุตสาหกรรม

  - การจัดหาวัตถุดิบ : จัดหาจากผู้ผลิตและผู้จำหน่าย

  ภายในประเทศทั้งหมด

  - จำนวนผู้จำหน่ายวัตถุดิบหลัก : 3 – 5 ราย

  - สภาพโดยทั่วไปและสภาพปัญหาเกี่ยวกับวัตถุดิบ

จะไม่เกิดการขาดแคลนวัตถุดิบค่อนข้างแน่นอน เนื่องจากผู้ผลิตและ
จำหน่ายวัตถุดิบเป็นผู้ผลิตรายใหญ่ซึ่งมีฐานการผลิตในประเทศไทย
อนึ่งราคาวัตถุดิบหลักและวัตถุดิบรองอื่นๆ รวมถึงค่าโสหุ้ยการผลิตปรับตัวสูงขึ้นมากอย่างต่อเนื่อง
เนื่องจากต้นทุนค่าใช้จ่ายด้านเชื้อเพลิงสูงขึ้นมาก

  - การซื้อวัตถุดิบจากผู้จัดจำหน่าย

  วัตถุดิบที่ซื้อ

1.  แผ่นเหล็กรีดเย็น

2.  แร่สังกะสี

  ชื่อผู้จัดจำหน่าย

บริษัทซื้อวัตถุดิบทั้ง 2 ชนิด ได้แก่ แผ่นเหล็กรีดเย็นและแร่สังกะสีผ่าน
ผู้จัดจำหน่ายของผู้ผลิต คือ บริษัท มิตซุย แอนด์ คัมปนี (ไทยแลนด์) จำกัด

  ลักษณะความสัมพันธ์

ผู้จัดจำหน่ายมีสถานะเป็นนิติบุคคลในประเทศไทยและผู้ถือหุ้นใหญ่
รายหนึ่งของบริษัทเป็นผู้ถือหุ้น 100% ในนิติบุคคลดังกล่าว

  - สัดส่วนการซื้อวัตถุดิบในประเทศและต่างประเทศ

บริษัทซื้อวัตถุดิบทั้งหมดจากผู้ผลิตภายในประเทศ

ลักษณะของการจัดให้ได้มาซึ่งผลิตภัณฑ์เพื่อให้บริการ

บริษัทจัดหาวัตถุดิบเหล็กแผ่นชุบจากผู้จำหน่ายภายในประเทศ หลังจากนั้น
ทำการตัด ขึ้นรูป ภายในบริเวณพื้นที่โรงงานของบริษัทหรือที่หน้างาน วัสดุประกอบต่างๆ
ทุกประเภทจัดหาจากภายในประเทศ 3-5 ราย
ดังนั้นสภาพทั่วไปหรือปัญหาในการขาดแคลนวัตถุดิบจะไม่เกิดขึ้น

(2) ผลกระทบต่อสิ่งแวดล้อม

-   การดำเนินการเพื่อลดผลกระทบต่อสิ่งแวดล้อม

  ทางอากาศ

ได้มีการจัดให้กรมวิทยาศาสตร์บริการมาทำการตรวจวิเคราะห์ทุกปีและส่งผลให้กระทรวงอุตสาหกรรม
ผลการตรวจวัดต่ำกว่ามาตรฐานที่ทางราชการกำหนดทุกหัวข้อ

  ทางน้ำ

ได้มีการจัดให้กรมวิทยาศาสตร์บริการมาทำการตรวจวิเคราะห์ทุกปี
ผลเช่นเดียวกับการวิเคราะห์ทางอากาศ นอกจากนั้นยังได้มีการจ้างบริษัทเอกชน GOSHU
TECHNOSERVICE CO.,LTD เก็บตัวอย่างน้ำเสียที่บำบัดแล้วไปทำการวิเคราะห์เป็นประจำ
ทุกเดือน

  กากอุตสาหกรรม

ได้ว่าจ้างบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) (GENCO)
นำไปทำการบำบัดและทำลายต่อไป

-   ค่าใช้จ่ายในการควบคุมสิ่งแวดล้อม

-   ค่าแรงงาน 580,000.- บาท (ได้มีการจัดองค์กรใหม่เพื่อให้เข้ากับ พรบ. สิ่งแวดล้อมใหม่)

-   ค่าวัสดุและอุปกรณ์ 280,000.- บาท

- ระดับและค่าของมลภาวะที่เกิดขึ้นจริงเมื่อเทียบกับข้อกำหนดตามกฎหมาย

- ระดับค่ามลภาวะของบริษัทอยู่ต่ำกว่าเกณฑ์มาตรฐานของทางราชการทุกอย่าง

-   ข้อพิพาทเกี่ยวกับสิ่งแวดล้อม

- ไม่เคยมีข้อพิพาทหรือการถูกฟ้องร้องใดๆ

  (4) งานที่ยังไม่ได้ส่งมอบ

งานบริการรับเหมาติดตั้งหลังคาและผนังแผ่นเหล็ก ดังนี้

1. อาคารภายในสถานทูตญี่ปุ่น ลุมพินี กรุงเทพฯ

2. โรงงานของบริษัทเอกชนแห่งหนึ่งซึ่งตั้งอยู่ในบริเวณ อมตะนคร จังหวัดชลบุรี

3. โรงงานของบริษัทเอกชนแห่งหนึ่งซึ่งตั้งอยู่ในบริเวณอำเภอเสนา จังหวัดอยุธยา